钦定古今图书集成/明伦汇编/闺媛典/第192卷 > 李忠廉妻欧阳氏
## 钦定古今图书集成/明伦汇编/闺媛典/第192卷 > 李忠廉妻欧阳氏

按《衡州府志》：“欧阳氏，名楼贞，安仁欧阳永吉女。年二
十，适诸生李机子忠廉。廉早亡，无子，机亦寻没。楼贞
矢不易志，或以改节讽，辄大恸曰：‘翁以吾夫之故，悲
毁过情，致殒其躯。吾命如蚁，益当死殉。乃隐忍苟活，
以姑老耳。卒守其节。孀居闭户，以纺绩终身。年八十
馀卒。万历七年，御史钱岱以闻，诏建坊复其家’。”